**Š K O L S K Ý P O R I A D O K  MATERSKEJ ŠKOLY**– [www.msmajernikova.sk](http://www.msmajernikova.sk)

- materská škola je v prevádzke v pracovných dňoch od 6.30 h. do 17.00 h.

* v čase letných prázdnin je prevádzka materskej školy prerušená z hygienických dôvodov najmenej na 3 týždne

- deti sa do materskej školy prijímajú k začiatku školského roka v mesiaci

 máj alebo v priebehu školského roka, pokiaľ je voľná kapacita MŠ

* rozhodnutie o odklade povinnej školskej dochádzky od riaditeľa ZŠ predkladá rodič riaditeľke materskej školy spravidla do 15. apríla kalendárneho roku
* rodič privádza dieťa do materskej školy spravidla do 8.00 h. a prevezme ho spravidla po 15.00 h.
* prevzatie dieťaťa môže pedagogický zamestnanec odmietnuť, ak zistí,že jeho zdravotný stav nie je vhodný na prijatie do materskej školy – § 7 ods.7 vyhl.MŠ SR č 306/2008
* neprítomnosť dieťaťa a odhlásenie zo stravy oznámi rodič vopred, najneskôr do 8.00 h. v deň neprítomnosti dieťaťa osobne alebo telefonicky na číslach 02/70711571, 02/70711570 alebo na tel.č.0910 167 943. Ak sa tak nestane, uhrádza rodič plnú stravnú jednotku, ktorú dieťa obvykle odoberá. Najneskôr do 14 pracovných dní od začiatku neprítomnosti dieťaťa oznámi rodič riaditeľke MŠ dôvod a predpokladaný čas neprítomnosti jeho dieťaťa
* na čiastočnú úhradu výdavkov materskej školy prispieva rodič alebo iná osoba , ktorá má voči dieťaťu vyživovaciu povinnosť príspevkom vo výške **30,- eur** mesačne, poplatok sa uhrádza **vždy do 14. v mesiaci !!!**

- poplatok je potrebné zaplatiť do určeného termínu bankovým prevodom

 na **IBAN SK8556000000001804148021,** od poplatku sú oslobodené deti

 rok pred plnením povinnej škol.dochádzky. Pri platbe cez IB uvádzať

 určený variabilný symbol a do poznámky uviesť meno dieťaťa a triedu

* poplatok za stravu  **1,54 eur + 0,50 eur** na réžiu ŠJa **1,28 eur** bez olovrantu + réžia/ na deň je rodič povinný uhradiť mesačne vopred do 30. dňa v mesiaci . V prípade neuhradenia stravného do uvedeného termínu, vedúca ŠJ/ riaditeľka MŠ písomne upozorní rodiča o povinnosti zaplatiť úhradu do 5 dní. Po tomto termíne na základe písomného upozornenia, môže riaditeľka MŠ ukončiť dochádzku dieťaťa do MŠ. Dotácia na stravné od štátu pre deti rok pred plnením povinnej školskej dochádzky je 1,20 € a z toho dôvodu rodič/zákonný zástupca uhrádza zostávajúcu sumu + réžiu.
* ak je neprítomnosť dieťaťa dlhšia ako 30 po sebe nasledujúcich kalendárnych dní, rodič písomne oznámi dôvod a trvanie neprítomnosti dieťaťa riaditeľke MŠ. Žiadosť o prerušenie dochádzky môže doložiť lekárskym potvrdením alebo žiadosťou z rodinných dôvodov, kedy mu riaditeľka odpočíta príspevok stanovený MŠVVaŠ SR a VZN 1/2019 MČ BA- KV = 30,- eur mesačne, ktorý uhrádza rodič za dieťa
* rodič taktiež uhrádza príspevok do fondu OZRMŠ IBAN **SK45 6500 0000 0000 2030 4263**– výška príspevku od 1.9.2019 5**0,-eur**/školský rok, tento príspevok slúži na zakúpenie hračiek, výtvarného materiálu, na úhradu akcií na MŠ, učebných pomôcok, darčekov k MDD a na Mikuláša, všeobecného materiálu a pod., vyúčtovanie je rodičom k dispozícii v každej šatni
* ak rodič **závažným spôsobom opakovane poruší Školský poriadok materskej školy /** napr. 3x neskorý príchod po dieťa , t.z. po 17,00 h./, riaditeľka MŠ po predchádzajúcom písomnom upozornení , môže rozhodnúť o **ukončení** dochádzky dieťaťa do materskej školy podľa § 5 ods.4 písm.e), Vyhlášky MŠ SR č.306/2008 o MŠ
* úradné hodiny riaditeľky MŠ – vždy v pondelok od 11,00 h. – do 11,30 h., možnosť dohodnúťsi iný termín ,tel.č. 0908 580 505, 0940 637 701 alebo 02/707 11 570 – využívať v prípade prerušenia dochádzky dieťaťa alebo ukončenia dochádzky, pri prijatí dieťaťa do MŠ počas školského roku, otázok ohľadom organizácie našej MŠ a pod. alebo e-mailom na **ms.majernikova11@karlovaves.sk**
* poverenie staršieho dieťaťa /nie mladšieho ako 10 rokov/,starého rodiča a pod. na preberanie dieťaťa z MŠ – formou tlačiva, ktoré obdrží rodič v triede na začiatku šk. roku alebo si ho stiahne z našej webovej stránky
* v pondelok prináša rodič dieťaťu čistú pyžamu a detský uteráčik (45x30cm a podobne), počas epidemiologických opatrení sa uteráčik nenosí
* možnosť prispieť **2% z daní** a sponzorskými finančnými darmi (\*OZRMŠ

 Občianske združenie rodičov pri MŠ Majerníkova 11

 IBAN - **SK45 6500 0000 0000 2030 4263**

* adaptačný pobyt dieťaťa dohodne rodič s triednou učiteľkou pri nástupe do MŠ ( v prvý deň nástupu d. môže rodič pobudnúť s dieťaťom krátky čas v priestoroch materskej školy a priniesť mu jeho obľúbenú hračku z domu)
* v prípade alergií dieťaťa, je rodič povinný oznámiť túto skutočnosť riaditeľke MŠ, vedúcej ŠJ a tr. učiteľke, pričom doloží **originál** **zdravotného potvrdenia od odborného lekára**  (alergológa, gastroenterológa…), nie obvodného lekára!
* schádzanie a spájanie sa detí bude upresnené v mesiaci september – oznam v šatniach tried
* celoročne sledovať oznamy pre rodičov s dôležitými informáciami !
* v prípade vyzdvihnutia dieťaťa rodičom zo školského dvora, rodič/zákonný zástupca odchádza z bezpečnostných a organizačných dôvodov z dvora !!
* v čase od 06,00 – do 16,00 h. neparkovať pred budovou MŠ (viď. zvislá dopravná značka s dodatkovou tabuľou umiestnená pred budovou MŠ)
* v prípade akýchkoľvek otázok neváhajte kontaktovať riaditeľku MŠ, najlepšie telefonicky na č. 0908 580 505, 0940 637 701
* pri nástupe do MŠ – detský uteráčik, prezúvky, pohár z umelej hmoty, pyžamu (v prípade celodenného pobytu v MŠ), náhradné oblečenie
* POČAS SPRÍSNENÝCH EPIDEMIOLOGICKÝCH OPATRENÍ SA DETSKÉ UTERÁČIKY, POHÁRIKY NA PITNÝ REŽIM , HRAČKY Z DOMU A VANKÚŠIKY PRE DETI **NENOSIA !!!**
* VSTUP RODIČOV/ZÁKONNÝCH ZÁSTUPCOV DO BUDOVY MŠ JE MOŽNÝ LEN V RÚŠKACH !!
* RODIČ MÔŽE POBUDNÚŤ V ŠATNI MAXIMÁLNE PO DOBU 10 MINÚT
* OSTATNÉ INFORMÁCIE OHĽADOM SPRÍSNENÝCH EPIDEMIOLOGICKÝCH OPATRENÍ SÚ UVEDENÉ V DODATKU ŠKOLSKÉHO PORIADKU NA NAŠEJ WEBOVEJ STRÁNKE A V KAŽDEJ ŠATNI
* RODIČ PODPISOM POTVRDÍ OBOZNÁMENIE SA SO ŠKOLSKÝM PORIADKOM !

 **Iveta Ryzá, riaditeľka MŠ**